作者:陳著
標題:沁園春
內容:吾菊坡兄，細觀花□，元來一般。是鄮山佳氣，胚腪長茂，鄞江潤脈，滋養清妍。移傍雲霄，濃沾雨露，曾亞百花頭上班。誰知道，待芬香透了，收斂東邊。笑他紅紫紛然。算眼底何曾長久看。這秋芳自韻，不爭春豔，霜根難老，偏耐風寒。佔得清名，尊為壽客，晚節誰能如此全。千千歲，把黃金正色，照映人間。